**ВЪПРОСИ И ОТГОВОРИ ПО ПРОЦЕДУРА**

**за подбор на проекти**

**BG14MFOP001-4.098 „Развитие и популяризиране идентичността на територията на МИРГ от Стратегията за водено от общностите местно развитие на МИРГ Бургас-Камено“ по мярка 508-1 „Развитие и популяризиране идентичността на територията на МИРГ от Стратегията за водено от общностите местно развитие на МИРГ Бургас-Камено“ по Програма морско дело и рибарство 2014-2020 г.,**

**одобрени с доклад № 93-421/ 27.01.2022 г.**

**от Ръководителя на Управляващия орган на ПМДР 2014-2020 г.**

***Забележка:*** *Въпросите на кандидатите се публикуват в курсив „Italic” без допълнителна редакция.*

**Въпрос:**

***До***

***Управляващия орган***

***ПМДР 2014-2020***

*Здравейте!*

*Пише Ви, Георги Димитров- председател сдружение "Петлите" във връзка с програма "Развитие и популяризиране идентичността на територията на МИРГ "Бургас-Камено". Танцова формация „Петлите“ съчетава магията на българската народна музика със синхронизиране на връзката между деца от семейства , деца от ромски произход и деца в неравностойно положение.*

*Ние, като нестопанска организация в обществена полза, искаме да вземем участие в горепосочения проект.*

*Желанието ни, е да направим няколко спектакъла в териториалния обхват на условията на кандидатстване.*

*Въпроса е следния: Може ли да се осъществят тези концертни събития?*

*Тъй като проекта не е толкова мащабен, по-зададените индикатори и е свързан само с организиране и създаване на събитие , целящо съхраняване и развитие на културното наследство. Няма заложени строително-монтажни дейности.*

*Надяваме се, да можем да вземем участие в програмата.*

*Лек ден!*

***С уважение,***

***Георги Димитров***

**Отговор**:

Юридически лица с нестопанска цел, регистрирани по Закона за юридическите лица с нестопанска цел, са допустим кандидат и могат да кандидатстват по процедура чрез подбор на проекти BG14MFOP001-4.098, мярка 508-1 „Развитие и популяризиране идентичността на територията на МИРГ от Стратегията за водено от общностите местно развитие на МИРГ Бургас-Камено“.

Цел на предоставяната безвъзмездна финансова помощ е развитието и популяризирането на териториалната уникалност, чрез използването на природните ресурси, културното наследство, обичаи, традиции и фолклор. Проектните предложения следва да отговарят и съответстват на целите на мярката, описани в т.6 от Условията за кандидатстване.

Минималния и максималния размер на безвъзмездната финансова помощ за един проект по настоящата процедура е както следва:

Минимален размер на БФП: 9 779,15 лв.

Максимален размер на БФП: 391 166 лв.

Съгласно т.7 от Условията за кандидатстване, при подаване на проектното предложение в ИСУН 2020 кандидатите следва да попълнят индикаторите, които са приложими за конкретното проектното предложение и те ще бъдат проследени на етап мониторинг. Всеки от приложимите индикатори трябва да е количествено определен с положителна целева стойност различна от “0”.

Дейности свързани със събития за популяризиране на местната идентичност (природна, културна, историческа, туристическа и др.) - в т.ч. и концертни събития, на територията на МИРГ Бургас-Камено са допустими съгласно т.13.1 от Условията за кандидатстване. Конкретните видове разходи, които са допустими за финансиране, са описани в т. 14.1.3.

Класирането на подадените проектните предложения се осъществява съгласно одобрената методика и критерий за подбор, описани в т.21 и т.22. Проектните предложения, получили минимум 20 точки при „Подбор на проектни предложения за съответствие на същите със стратегията на МИРГ Бургас-Камено”, се класират в низходящ ред съобразно получените точки, като за финансиране се предлагат всички или част от проектите по реда на класирането до покриване на предвиденият бюджет.